INVITASJON

TIL

ANBUDSKONKURRANSE

(ÅPEN KONKURRANSE)

**Parallelle rammeavtaler for**

**Elektroarbeider i Kristiansand og omegn**

Innhold

[1 Generelt om oppdraget 3](#_Toc129847598)

[1.1 Invitasjon og orientering 3](#_Toc129847599)

[1.2 Kunngjøring 3](#_Toc129847600)

[1.3 Særlige forhold og åpenbare feil 3](#_Toc129847601)

[1.4 Kontraktsbestemmelser 3](#_Toc129847602)

[1.5 Informasjonsmøte/Tilbudsbefaring 4](#_Toc129847603)

[1.6 Tilleggsopplysninger/Rettelser av konkurransegrunnlaget 4](#_Toc129847604)

[2 Orientering om oppdraget 4](#_Toc129847605)

[2.1 Generelt 4](#_Toc129847606)

[2.2 Om oppdragene under rammeavtalen 5](#_Toc129847607)

[2.3 Om det enkelte avrop – fordeling av oppdrag 6](#_Toc129847608)

[2.4 Om rammeavtalen 7](#_Toc129847609)

[2.5 Krav til utførende personell 7](#_Toc129847610)

[2.6 Oppdragsleder 8](#_Toc129847611)

[2.7 Miljø 8](#_Toc129847612)

[2.8 Digital befaring og digital bistand 8](#_Toc129847613)

[2.9 Underleverandører 9](#_Toc129847614)

[3 Alminnelige regler for gjennomføringen av konkurransen 9](#_Toc129847615)

[3.1 Lov om offentlige anskaffelser 9](#_Toc129847616)

[3.2 Prinsipper for anbudskonkurransen 9](#_Toc129847617)

[3.3 Offentlighet 9](#_Toc129847618)

[3.4 Bruk av rådgivere ved utarbeidelse av spesifikasjoner 9](#_Toc129847619)

[3.5 Nasjonale avvisningsgrunner 9](#_Toc129847620)

[3.6 Avlysning av konkurransen og totalforkastelse – avviste tilbud 10](#_Toc129847621)

[4 Statsbyggs evaluering av tilbudet 10](#_Toc129847622)

[4.1 Kvalifisering - Tildeling 10](#_Toc129847623)

[4.2 Kvalifikasjonskrav i denne konkurransen 11](#_Toc129847624)

[4.3 Attest for skatt og merverdiavgift og fullmakt til Statsbygg 13](#_Toc129847625)

[4.3.1 Samarbeid med Skatteetaten – fullmakt til Statsbygg 13](#_Toc129847626)

[4.4 Tildelingskriterier i denne konkurransen 13](#_Toc129847627)

[5 Avvik fra konkurransegrunnlaget 14](#_Toc129847628)

[5.1 Generelt om forbehold og avvik 14](#_Toc129847629)

[5.2 Alternative tilbud 15](#_Toc129847630)

[5.3 Tilbud på deler av oppdraget 15](#_Toc129847631)

[6 Krav til tilbudet 15](#_Toc129847632)

[6.1 Elektronisk tilbudsavgivelse 15](#_Toc129847633)

[6.2 Vedståelsesfrist 15](#_Toc129847634)

[6.3 Tilbudets språk 15](#_Toc129847635)

[6.4 Hva skal leveres – hvilken filstruktur skal benyttes? 15](#_Toc129847636)

[6.5 Innleveringssted og tilbudsfrist 16](#_Toc129847637)

[6.6 Om Mercellportalen 16](#_Toc129847638)

[7 Oppdragsgivers underskrift 17](#_Toc129847639)

[8 Vedlegg 17](#_Toc129847640)

# Generelt om oppdraget

## Invitasjon og orientering

Statsbygg ber om tilbud på - Parallelle rammeavtaler for elektroarbeider i Kristiansand og omegn.

Angivelse av de(t) fag som rammeavtalen skal gjelde:

NEK 400 - elektroarbeider

Det vil bli inngått parallelle rammeavtaler med3 – tre - av tilbyderne på bakgrunn av denne konkurransen så fremt konkurransen gir grunnlag for det.

For informasjon om oppdragsgiver se www.statsbygg.no.

Konkurransegrunnlaget består av:

* Denne tilbudsinvitasjon og tilbudsskjema
* Statsbyggs egenerklæringsskjema vedrørende kvalifikasjonskrav og avvisningsgrunner
* Generell kravspesifikasjon for kjøp av håndverkertjenester Statsbygg
  + Vedlegg – Kravspesifikasjon for kontroll av solcelleanlegg
* Utkast til avtaledokument
* Standard kontraktsvilkår for Statsbyggs kjøp av håndverkertjenester
* Miljøkrav til produkter i statsbyggs anskaffelser
* Statsbyggs egenerklæringsskjema om forholdet til gjeldende sanksjonslovgivning

Konkurransegrunnlaget er i sin helhet lagt ut elektronisk for nedlasting fra Mercellportalen. **Leverandører som ønsker å delta i konkurransen, oppfordres til å registrere sin interesse i Mercellportalen for å få varsler om tilleggsopplysninger, rettelser og endringer som Statsbygg publiserer**.

## Kunngjøring

Anskaffelsen er sendt til kunngjøring i Doffin-basen og TED-basen.

## Særlige forhold og åpenbare feil

Åpenbare feil i tilbudet som Statsbygg blir oppmerksom på, vil bli rettet dersom det er utvilsomt hvordan feilen skal rettes.

## Kontraktsbestemmelser

Avtaleforholdet reguleres av vedlagte kontraktsvilkår; Standard kontraktsvilkår for Statsbyggs kjøp av håndverkertjenester.

I våre kontraktsvilkår stilles det flere seriøsitetskrav. **Kravene gjelder både for norske og utenlandske leverandører og underleverandører som skal utføre arbeid i Norge.** Det vises til kontraktsvilkårene for nærere beskrivelse av kravene.Tre av seriøsitetskravene vil vi likevel trekke fram her:

Statsbygg har i sine kontraktsvilkår inntatt krav til gjengs lønns- og arbeidsvilkår for arbeidstakere som utfører arbeid iht. våre tjenestekontrakter og bygge- og anleggskontrakter, samt krav til dokumentasjon og sanksjoner i samsvar med forskrift av 08.02.08 nr 112 om lønns- og arbeidsvilkår i offentlige kontrakter.

Vi stiller også krav om at fast ansatte og faglærte håndverkere deltar i kontraktarbeidet. Se pkt. 6.15 og 6.16 i Standard kontraktsvilkår for Statsbyggs kjøp av håndverkertjenester (vedlegg).

I kontraktsvilkårene er det også stilt krav om at leverandøren skal være godkjent lærebedrift og ha minst en lærling ansatt i virksomheten. Det er også krav om at lærlinger deltar i kontraktarbeidet. Se pkt. 20 i Standard kontraktsvilkår for Statsbyggs kjøp av håndverkertjenester (vedlegg) for nærmere beskrivelse av kravet.

Merk også at faktura og kreditnota skal sendes elektronisk til Statsbyggs fakturamottak i samsvar med standarden Elektronisk handelsformat (EHF), fastsatt av Fornyings-, administrasjons- og kirkedepartementet. Faktura og kreditnota skal formidles via aksesspunkt i meldingsformidlerinfrastrukturen som forvaltes av DIFI.

## Informasjonsmøte/Tilbudsbefaring

Det vil ikke bli avholdt informasjonsmøte/befaring for denne kontrakten.

## Tilleggsopplysninger/Rettelser av konkurransegrunnlaget

**Dersom tilbyderen finner at konkurransegrunnlaget ikke gir tilstrekkelig veiledning eller inneholder forhold som tilbyderen ikke kan akseptere, kan han via Mercellportalen, og kun her, stille spørsmål og be om tilleggsopplysninger. Tilbyderen oppfordres til å ta kontakt i god tid før tilbudsfristens utløp, slik at Statsbygg har muligheten til å vurdere om konkurransegrunnlaget skal endres, presiseres eller utdypes.**

Spørsmålene i anonymisert form og Statsbyggs svar og rettelser av konkurransegrunnlaget legges *kun* ut i Mercellportalen, og de som har registrert sin interesse for konkurransen, jf. pkt 1.1 ovenfor, vil få varsel per epost fra Mercellportalen.

# Orientering om oppdraget

## Generelt

Formålet med avtalen er å sikre Statsbyggs tilgang på kvalifiserte håndverkstjenester, både til planlagte og løpende arbeider som oppstår i forbindelse med drift og vedlikehold av bygningsmassen.

Rammeavtalen skal gjelde for de til enhver tid eide og leide eiendommer Statsbygg har i sin portefølje i Kristiansand og Mandal.

|  |  |  |
| --- | --- | --- |
| **Eiendommer** | **Adresse** | **sum BTA** |
| Agder Behandling Ungdom, Skomrak\* | Solheiveien 25, Lyngdal | 332 |
| Agder Behandling Ungdom, Furuly | Fritjof Nansens vei 12A, Mandal | 680 |
| Agder fengsel, avd. Mandal | Kvitmyrveien 141 | 10 800 |
| Agder fengsel, Solholmen Overgangsbolig | Krosseveien 2, Kristiansand | 1 145 |
| Agder Ungdomshjem St. Hansgården | Bispegra 52, Kristiansand | 580 |
| Justisbygget i Kristiansand | Tollbodgata 45 | 21 000 |
| Statsarkivet i Kristiansand | Mathasvei 1 | 4 027 |
| UiA Campus Kristiansand | Universitetesveien 25 | 78 200 |

\*Agder Behandling ungdom, Skomrak i Lyngdal er med som opsjon på denne rammeavtalen.

For oppdrag BUF-etat Skomrak (Lyngdal), BUF-etat Furuly (Mandal) og Mandal Fengsel (Mandal). og kan leverandøren fakturere dokumenterte reiseutgifter iht. statens satser og bompenger, samt reisetid i henhold til halv timepris på reise til eiendom. For oppdrag i Kristiansand henvises det til tilbudsskjema.

Det presiseres at det vil kunne være noen eiendommer som vil kunne bli trukket ut av denne rammeavtalen og lage egne avtaler av praktiske hensyn. Bestillere på avtalen vil være hovedsakelig driftsansatte og prosjektledere i Statsbygg.

## Om oppdragene under rammeavtalen

Det skal inngås rammeavtale for følgende håndverkstjenester

NEK 400 - Elektroarbeider

Tilbyder må tilby et tjeneste- og produktsortiment som dekker oppdragsgivers behov for arbeid med:

* Elektroarbeider og elektromateriell,
* Service og ettersyn av solcelleanlegg
* Service / vedlikehold og materiell i forbindelse nød – og ledelyssystemer, samt brannvarslingssystemer
* Byggautomasjonssystemer (styringssystem med KNX-kompetanse og integrasjon mot andre systemer),
* Internkontroll og termografering
* IKT-systemer (montering og utvidelser av lokal infrastruktur for utvidelse av Statsbyggs eiendomsnett). Montering av datarack og datakabling i henhold til Statsbyggs spesifikasjoner.
* Bistand innen ENØK-arbeid
* Årlig FSE-kurs (inkludert kurs i førstehjelp).

Det er opsjon på å utføre service på brannalarmanlegg

Tilbyder skal kunne prosjektere mindre oppdrag.

Det kreves at tilbyder har offentlig sertifiseringer til å utføre av oppgavene ovenfor.

Oppdrag skal utføres etter medgåtte mengder og timer hvor det på forhånd avtales et estimat for oppdraget, basert på enhetspriser og antatte mengder og timer. På minikonkurranser er det anledning til å levere fastpris.

Statsbygg skal utarbeide en beskrivelse av det enkelte oppdrag. På bakgrunn av denne beskrivelsen skal tilbyder utarbeide et tilhørende estimat.

Estimatet skal utformes slik at det tar høyde for og omfatter de ytelser som er angitt i Statsbyggs beskrivelse for hvert oppdrag. Ytelser som ikke er nevnt spesielt i beskrivelsen, men som naturlig hører til en komplett løsning av oppdraget, skal også medregnes i estimatet. Det er kun faktiske leverte mengder og timer som skal faktureres.

Ved enkeltavrop over NOK 1.300 000 eks. mva. gjelder det et krav om at lærlinger skal delta i utførelsen av arbeidet, jf. pkt. 20 i Standard kontraktsvilkår for Statsbyggs kjøp av håndverkertjenester.

Det er stilt nærmere krav i vedlagte «Generell kravspesifikasjon for kjøp av håndverkertjenester Statsbygg».

## Om det enkelte avrop – fordeling av oppdrag

Om de enkelte avrop – fordeling av oppdrag

Under rammeavtaleperioden vil avropene fordeles på følgende måter:

 Avrop under ca. 250 000 eks. mva. fordeles gjennom direkteavrop til leverandørene.

 På oppdrag over ca. 250 000 eks. mva. kan det gjennomføres minikonkurranser eller gjøres direkteavrop

Direkteavrop

Det vil bli inngått rammeavtale med tre firmaer i en rangert rekkefølge. Firmaene vil bli tildelt oppdrag etter følgende forholdstall:

Rangert som nr 1 – ca. 50

Rangert som nr 2 – ca. 30

Rangert som nr 3 – ca. 20

Fordelingen baseres på verdien av oppdrag, ikke antallet oppdrag. Det er først ved utløpet av avtaleperioden, opsjonsår medtatt, at fordelingen skal være i henhold til oppgitt nøkkel. Dersom leverandøren avslår et oppdrag av kapasitetshensyn, må han godta at fordelingen påvirkes.

Når et ressursbehov oppstår, vil Statsbygg rette forespørsel om bistand iht. ovennevnte.

Minikonkurranse over 250 000 nok eksl mva

På oppdrag over 250 000 nok eks. mva. kan Statsbygg gjennomføre minikonkurranse om oppdraget eller gjøre direkte avrop fra en av leverandørene. Rammeavtaleleverandørene vil bli invitert til å delta i minikonkurransen.

Følgende tildelingskriterier er aktuelle for minikonkurransen

• Pris; prisformatet kan enten være timeprisbasert eller fastpris. Hvis prisformatet er timepris vil priser gitt i rammeavtalen gjelde som makspriser.

• Kvalitet; herunder kompetanse på tildelt(e) ressurs(er) og/eller plan for gjennomføring av oppdraget

• Miljø

Valg av hvilke kriterier som skal benyttes og kriterienes vekt vil kunne variere ut fra oppdragenes egenart, men vil ligge innenfor rammene skissert ovenfor. Endelig valg av kriterier og vekting vil fremgå av konkurransegrunnlaget i minikonkurransen.

Fremdrift for oppdrag gjennomført etter minikonkurranse fastlegges i forbindelse med minikonkurransen.

Konkurransene vil gjennomføres på følgende måte:

1. Statsbygg vil sende ut konkurransegrunnlaget i Mercell, og fastsette en rimelig frist til innlevering av tilbud. Ved fastsettelse av fristen tas det hensyn til forhold som kontraktsgjenstandens kompleksitet og den tid som medgår til å utarbeide tilbud.

2. Tilbudene skal leveres i Mercell.

3. Statsbygg vil tildele hver kontrakt til den tilbyder som har gitt det beste tilbudet på grunnlag av de tildelingskriterier som er fastsatt for den aktuelle minikonkurransen.

Ved enkeltavrop over kr 1 300 000 ekskl. mva. gjelder det et krav om at lærlinger skal delta i utførelsen av arbeidet, jf. pkt. 20 i Standard kontraktsvilkår for Statsbyggs kjøp av håndverkertjenester.

## Om rammeavtalen

Basert på estimeres verdien av rammeavtalen til å være 55 MNOK over en periode på 4 år. Fremtidig omfang er likevel usikkert fordi det vil variere som følge av statlige bevilgninger og behov. Maksimalverdien for de oppdrag som tildeles under rammeavtalen vil i alle tilfeller være 80 MNOK. Statsbygg forbeholder seg retten til å si opp et pågående oppdrag uten erstatningsplikt dersom den maksimale verdigrensen er oversteget.

Det presiseres at Statsbygg ikke har kjøpsplikt under avtalene. Statsbygg kan dermed fritt velge å utlyse egne konkurranser for enkeltstående oppdrag hvis det finnes formålstjenlig.

Rammeavtalene inngås for en periode på 1 år med rett for Statsbygg til å forlenge avtalene i ytterligere 3 år, med ett år av gangen.

## Krav til utførende personell

Statsbygg har i sine kontraktsvilkår inntatt krav om at 40% av arbeidede timer innenfor bygg- og anleggsfagene (de fag som omfattes av utdanningsprogrammet for bygg- og anleggsteknikk samt anleggsgartnerfaget) skal utføres av arbeidere med fagbrev, svennebrev eller dokumentert fagopplæring i henhold til nasjonal fagopplæringslovgivning. I enkeltpersonforetak uten ansatte, gjelder kravet om slik fagopplæring for eier.

På disse rammeavtalene kreves det at arbeidet skal utføres av godkjent fagarbeider

(installatør/fagarbeider/montør). Utførende fagpersonell skal ha nødvendig fagkompetanse og

sertifisering for oppdraget. Oppdragsgiver kan nekte personell som ikke har denne kompetansen å

utføre arbeid ved Statsbyggs eiendommer. For oppdragene under rammeavtalen kreves det kompetanse innen fagfeltene nødlyssystemer, styringssystemer og brannvarslingssystemer utover øvrige elektrotjenester.

Arbeid på noen av eiendommer vil det kunne kreves at personellet på forhånd er klarert. Det er derfor en forutsetning at leverandør kan stille med personell som kan oppnå klarering og godkjennes for arbeid. Disse oppdragene skal kun utføres av navngitt personell som er gjort kjent med eiendommens bygningsmasse og rutiner. Statsbygg gir nødvendig omvisning og opplæring. Eventuelt skifte av personell skal varsles Statsbygg, og leverandør har ansvar for at nytt personell oppnår klarering, samt får nødvendig omvisning og opplæring før oppdrag tildeles.

## Oppdragsleder

Leverandøren skal stille med en oppdragsleder for denne rammeavtalen. Vedkommende vil være ansvarlig for at arbeidene utføres fagmessig og må være godt tilgjengelig for henvendelser fra Statsbygg. Videre er oppdragsleders oppgave å få sine utførende montører til å arbeide og samarbeide på en effektiv måte. Oppdragsleders ansvar er å fordele/styre oppdragene/bestillingene på rammeavtalen på tvers av oppdrag og eiendommer, samt koordinere befaring på oppdrag. Vedkommende skal kunne vise til god erfaring av tilsvarende karakter.

Ved bytte av oppdragsleder skal dette godkjennes av Statsbygg, og skal ha tilsvarende eller bedre kompetanse enn tilbudt ressurs.

## Miljø

Viser til kontraktsvilkår om nullutslippsbiler.

## Digital befaring og digital bistand

Statsbygg skal ta i bruk digital befaring som erstatning for vanlig tilbudsbefaring i enkelte og egnede tilfeller.  

Digital befaring gjennomføres ved at driftsansatte i Statsbygg kommuniserer vedlikeholdsbehov via Microsoft Teams eller tilsvarende. Digital befaring godtgjøres ikke.

Statsbygg forventer også at teknisk bistand skal gis digitalt i enkelte og egnende tilfeller. Slik teknisk rådgivning honoreres etter medgått tid og timesats i henhold til tilbudsskjemaet.

Digital befaring kan også innebære fordeler for tilbyder. Statsbygg antar at tilbyder kan spare reisetid og -kostnader, samt at digital befaring kan bidra til bedre planlegging hos tilbyder ved at oppdragets omfang er kjent før tilbyder ankommer eiendommen der oppdraget skal utføres.

## Underleverandører

Bruk av underleverandører skal godkjennes av Statsbygg jf pkt 6.2.1 i Standard kontraktsvilkår for Statsbyggs kjøp av håndverkertjenester. Statsbygg skal bare forholde seg til tilbyderen, og tilbyderen har samme ansvar for ytelser levert av eventuelle underleverandører/samarbeidspartnere som for egne ytelser.

# Alminnelige regler for gjennomføringen av konkurransen

## Lov om offentlige anskaffelser

Anskaffelsen er omfattet av lov om offentlige anskaffelser av 17. juni 2016 nr. 73 og forskrift om offentlige anskaffelser av 12. august 2016 nr. 974 (anskaffelsesforskriften). For denne anskaffelsen gjelder ovennevnte, samt reglene i dette konkurransegrunnlaget.

Denne anskaffelsen følger prosedyren ”åpen anbudskonkurranse”.

## Prinsipper for anbudskonkurransen

Konkurransen skal gjennomføres på en saklig og forsvarlig måte som gir lik behandling av tilbyderne. Tilbyderne har ikke rett til gjennom avtale, samordnet praksis eller på annen måte, å søke å påvirke konkurransens utfall.

Det er ikke adgang til å endre tilbudene, og det er heller ikke adgang til å forhandle.

## Offentlighet

Anskaffelsesprotokollens opplysninger om deltakere er offentlige.

Tilbudsåpningen er ikke offentlig, og vil finne sted etter tilbudsfristens utløp.

## Bruk av rådgivere ved utarbeidelse av spesifikasjoner

Statsbygg skal ikke søke eller motta råd som kan bli benyttet under utarbeidelsen av spesifikasjoner for denne aktuelle anskaffelse fra noen som kan ha økonomiske interesser i anskaffelsen når dette skjer på en måte som vil kunne utelukke konkurranse. En tilbyder som har blitt benyttet som rådgiver under utarbeidelsen av spesifikasjoner på en måte som vil kunne utelukke konkurranse som ovenfor nevnt, vil bli avvist.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat»:

Det norske anskaffelsesreglene går noe lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i FOA § 24-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i FOA § 24-2 rent nasjonale avvisningsgrunner:

1. FOA § 24-2 (2) – I denne bestemmelsen er det angitt at oppdragsgiveren skal avvise en leverandør når han er kjent med at leverandøren er rettskraftig dømt eller har vedtatt et forelegg for de straffbare forholdene som er angitt i bestemmelsen. Kravet til at oppdragsgiver skal avvise leverandører som har vedtatt forelegg for de angitte straffbare forholdene, er et særnorsk krav.

2. FOA § 24-2 (3) bokstav i – Avvisningsgrunnen i standardskjemaet for ESPD gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Avlysning av konkurransen og totalforkastelse – avviste tilbud

Statsbygg forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk hold.

Statsbygg kan forkaste alle tilbudene dersom resultatet av konkurransen gir saklig grunn for det.

Avviste og forkastede tilbud vil ikke bli returnert.

# Statsbyggs evaluering av tilbudet

## Kvalifisering - Tildeling

For å kunne få sitt tilbud evaluert, må leverandøren i Mercellportalen, fylle inn et elektronisk egenerklæringsskjema for konkurransen (ESPD) om at han oppfyller samtlige av de kvalifikasjonskravene som er oppgitt nedenfor. I egenerklæringen må leverandørene også bekrefte at det ikke foreligger bestemte angitte avvisningsgrunner. Den eller de leverandørene som blir innstilt til kontraktsinngåelse må, før kontrakt inngås, dokumentere oppfyllelse av kvalifikasjonskravene i henhold til de opplyste dokumentasjonskrav.

Tilbudene vil bli evaluert i forhold til de oppførte tildelingskriteriene. Evaluering vil ta utgangspunkt i den innleverte dokumentasjon. Det er derfor viktig at tilbudene inneholder all etterspurt dokumentasjon. **Tilbydere som ikke vedlegger etterspurt dokumentasjon, vil kunne bli avvist.**

Som en reaksjon på Russlands folkerettsstridige angrep på Ukraina, har EU innført omfattende sanksjoner som Norge også har implementert. Gjeldende sanksjoner er implementert i sanksjonsloven av 16. april 2021 nr 18 med tilhørende forskrifter («sanksjonslovgivningen»). I denne forbindelse krever Statsbygg at tilbyder som **innstilles til kontrakt** skal levere utfylt **«Egenerklæring om forholdet til gjeldende sanksjonslovgivning»** på Statsbyggs mal.

Statsbygg gjør oppmerksom på at det kan være aktuelt å avvise den tilbyder som i meddelelsesbrevet er innstilt som vinner av konkurransen dersom det etter meddelelse, men forut for signering av kontrakt, mottas opplysninger som tyder på manglende oppfyllelse av gjeldende sanksjonslovgivning. Hvis det ikke mottas utfylt egenerklæring om forholdet til gjeldende sanksjonslovgivning fra tilbyder som innstilles til kontrakt, vil dette anses som et vesentlig forbehold til kontrakten som vil medføre at tilbyder avvises fra konkurransen.

Statsbygg kan videre avvise tilbud fra virksomheter som ikke er rettighetshavere etter anskaffelsesloven § 3.

## Kvalifikasjonskrav i denne konkurransen

Følgende kvalifikasjonskrav vil bli lagt til grunn ved vurdering av tilbyderne. (Dokumentasjonen angitt nedenfor skal ikke leveres nå, kun ESPDen):

|  |  |  |
| --- | --- | --- |
| **Kvalifikasjonskriterium** | **Kvalifikasjonskrav** | **Dokumentasjon** |
| Organisatorisk og juridisk stilling | Det kreves at tilbyder har et lovlig etablert foretak. | Firmaattest, for utenlandske firmaer kreves tilsvarende attest bestemt ved lovgivningen i det landet hvor foretaket er registrert, alternativt StartBANK ID. |
| Økonomisk og finansiell kapasitet | Det kreves at tilbyder har tilfredsstillende økonomisk gjennomføringsevne.  Omsetningens størrelse, sett i forhold til kontraktens verdi, kan bli vektlagt. | Statsbygg vil gjennomføre en kredittvurdering av tilbyder.  Tilbyder kan i tillegg bli bedt om å sende inn revisorbekreftede årsregnskaper, alternativt oppgi StartBANK ID. |
| Tekniske og faglige kvalifikasjoner | Tilbyderen skal ha sikker gjennomføringsevne og egnet bemanning til å gjennomføre oppdraget herunder generell kompetanse innen byggautomasjon | Tilbyder skal skriftlig dokumentere følgende:  Det skal gis en oversikt over foretakets ansatte, hvor det fremkommer fagområde og kompetansenivå (ingeniør/montør/fagbrev/ufaglært /lærling og personell med kompetansebevis for KNX og NKOM-sertifisering  Vi anmoder om å sende denne oversikten i excelark  Det presiseres at det ikke skal legges ved CV. |
|  | Tilbyder skal ha god erfaring fra oppdrag med overføringsverdi til denne kontrakten.  Med overføringsverdi menes oppdrag knyttet til vedlikeholds- og ombyggingsarbeider i bygg som er helt eller delvis i drift. | Det skal leveres en beskrivelse av inntil  7 referanseoppdrag med overføringsverdi, med opplysninger om blant annet:   * Prosjektets/avtalens navn * Beskrivelse av oppdraget * Type bygg * Oppdragets verdi * Ferdigstillelsestidspunkt * Oppdragsgiver og navn på kontaktperson (vedkommende vil kunne bli kontaktet ved behov)   Det skal oppgis hvorvidt arbeidene har vært utført av underleverandør eller av tilbyder selv. Hvis tilbyder ikke selv har utført arbeidene, vil ikke referansen dokumentere at kvalifikasjonskravet er oppfylt. Tilbyder må i så fall fremlegge forpliktelseserklæring fra en underleverandør som har den aktuelle erfaringen og referanseprosjekter fra underleverandøren som viser at kravet oppfylles. |

Tilbydere registrert i StartBANK kan oppgi StartBANK ID eller levere kopi av registreringsbevis i StartBANK istedenfor å levere deler av dokumentasjonen(se hvilken dokumentasjon i tabellen over)**.**

**Statsbygg krever at når en leverandør støtter seg på kapasiteten til andre virksomheter for å oppfylle kravene til økonomisk og finansiell kapasitet, er de solidarisk ansvarlig for utførelsen av kontrakten. Tilbydere som vil støtte seg på andre foretaks økonomiske og finansielle kapasitet for å bli kvalifisert, må godtgjøre at de reelt disponerer over de aktuelle ressurser ved en solidaransvarserklæring.**

**Statsbygg krever at når en leverandør støtter seg på kapasiteten til andre virksomheter for å oppfylle kravene til utdanning og faglige kvalifikasjoner eller kravene til relevant faglig erfaring, skal disse virksomhetene utføre tjenestene eller bygge- og anleggsarbeidene som krever slike kvalifikasjoner. Tilbydere som vil støtte seg på andre foretaks tekniske eller faglige kapasitet eller kompetanse for å bli kvalifisert, må godtgjøre at de reelt disponerer over de aktuelle ressurser ved f eks en forside på signert avtale mellom partene eller egenerklæring fra underleverandør om at samarbeid er inngått.**

**Foretak som tilbyder støtter seg på, må levere Statsbyggs egenerklæringsskjema vedrørende kvalifikasjonskrav og avvisningsgrunner, jf ovenfor og fullmakten til Statsbygg for å innhente skatteopplysninger fra Skatteetaten, jf 4.3.1 nedenfor.**

## Attest for skatt og merverdiavgift og fullmakt til Statsbygg

Norsk leverandør som får kontrakten, skal levere felles attest for skatt (skatt, forskuddstrekk, påleggstrekk, arbeidsgiveravgift) og merverdiavgift (Skatteattest).

Skatteattest bestilles i Altinn. Attesten skal ikke være eldre enn 6 måneder regnet fra tilbudsfristen.

## Samarbeid med Skatteetaten – fullmakt til Statsbygg

Statsbygg har inngått et samarbeid med Skatteetaten. Formålet med avtalen er forebygging og bekjempelse av arbeidslivskriminalitet. I denne forbindelse krever Statsbygg at tilbyder som innstilles til kontrakt skal levere signert fullmakt, før kontraktsinngåelse, som gir Statsbygg en utvidet rett til et ubegrenset antall ganger å innhente opplysninger om tjenesteyterens skatte- og avgiftsmessige forhold, se [fullmakt\_skatteetaten.pdf (statsbygg.no)](https://dok.statsbygg.no/wp-content/uploads/2021/08/fullmakt_skatteetaten.pdf) og Standard kontraktsvilkår for Statsbyggs kjøp av håndverkertjenester pkt 6.19.

Kravet om signert fullmakt gjelder også for tjenesteyterens underleverandører. Tjenesteyteren skal kontraktsfeste signeringsplikten nedover i leverandørkjeden. Før signering av kontrakt kreves det dog kun signert fullmakt fra tjenesteyter, med mindre underleverandører benyttes for å oppfylle et kvalifikasjonskrav i konkurransen. I så fall skal signert fullmakt foreligge fra både tjenesteyter og underleverandører. Signert fullmakt fra øvrige underleverandører må imidlertid være levert og godkjent av oppdragsgiver før de kan benyttes i kontrakten/prosjektet.

Statsbygg gjør oppmerksom på at det kan være aktuelt å avvise den tilbyder som i meddelelsesbrevet er innstilt som vinner av konkurransen dersom det etter meddelelse, men forut for signering av kontrakt, mottas opplysninger fra Skatteetaten om manglende oppfyllelse av skatte- og avgiftsforpliktelser m.v. Det presiseres også at hvis det ikke mottas signert fullmakt fra tilbyder og eventuelle underleverandører som er benyttet i kvalifiseringen, vil dette anses som et vesentlig forbehold til kontrakten som vil medføre at tilbyder avvises fra konkurransen.

Enkelte kontrakter/prosjekter vil bli valgt ut til en oppfølging gjennom hele kontraktsperioden, jf Statsbyggs standardvilkår for kjøp av håndverkertjenester pkt 6.19. I slike prosjekter vil Statsbygg oversende oversiktslister til Skatteetaten, med fødsels- eller D-nummer på alle ansatte som utfører arbeid som ledd i oppfyllelsen av kontrakten.

## Tildelingskriterier i denne konkurransen

Tildelingen vil bli basert på følgende kritierer:

|  |  |  |
| --- | --- | --- |
| **Tildelingskriterier** | **Vekt** | **Dokumentasjon** |
| Pris | 80 % | Utfylt tilbudsskjema, vedlagt signert. |
| Kvalitet –  Tilbudt oppdragsleder\*  (\*) Med oppdragsleder menes en dedikert person i **ledende stilling** hos leverandøren, som har ansvaret for å fordele/styre oppdragene/bestillingene på rammeavtalen, samt koordinere befaring på oppdrag.  Tilbudt oppdragsleder oppgave er å få sine folk til å arbeide og samarbeide på en effektiv måte og selv å samarbeide med kolleger og oppdragsgiver.  Det kan bare tilbys 1 stk person | 20 % | Utførende oppdragsleder\* – inntil 4 sider   1. CV:   Inklusive utdanning, arbeidserfaring og kurs (inntil 2 sider).   1. Referanser:   Det skal leveres beskrivelse på ca. 1 A4-side per referanseprosjekt av inntil 2 - to - referanseprosjekter de siste 3 årene med overføringsverdi for tilbudte kandidat, med opplysninger om blant annet:  • prosjektets navn  • oppdragsgiver med kontaktinformasjon  • Oppstart og varighet på oppdraget med oppdragets kontraktsverdi eks mva.  • Tilbudt ressurs sin rolle og leveranser i prosjektet  Statsbygg forbeholder seg retten til å kontakte referanser.  De oppgaver tilbudt oppdragsleder skal utføre er ikke fakturerbare timer / oppgaver og skal være inkludert i de øvrige timepriser. |

# Avvik fra konkurransegrunnlaget

## Generelt om forbehold og avvik

**Statsbygg oppfordrer til å gi tilbud uten forbehold eller avvik. Istedenfor å gi tilbud med forbehold og avvik bør leverandørene stille spørsmål til Statsbygg, jf. pkt 1.6 ovenfor. Det understrekes at tilbyder har risikoen for uklarheter i eget tilbud og at uklarheter, forbehold og avvik kan medføre avvisning. Før tilbyder eventuelt avgir tilbud med forbehold eller avvik, bør de rettslige konsekvenser av dette derfor vurderes.**

Dersom forbehold eller avvik tas, skal forbehold/avvik klart fremgå av tilbudsbrevet. Forbehold/avvik skal være presise og entydige, slik at Statsbygg kan vurdere disse uten kontakt med tilbyder. Forbehold/avvik som ikke kan prises av Statsbygg, vil etter all sannsynlighet medføre avvisning av tilbudet.

Det er ikke adgang til å ta forbehold mot grunnleggende elementer i konkurransegrunnlaget. Tilbud som inneholder forbehold av denne art, vil bli avvist.

Henvisning til standardiserte leveringsvilkår eller lignende vil bli betraktet som forbehold i den grad de avviker fra foreliggende konkurranseregler og kontraktsvilkår. Slike forbehold vil etter all sannsynlighet medføre at tilbudet avvises.

Forbehold om regulering av kontraktssum på annen måte enn angitt for den aktuelle kontrakt i Standard kontraktsvilkår for Statsbyggs kjøp av håndverkertjenester, jf. vedlegg, herunder valutaforbehold, vil medføre avvisning.

Forbehold om forskudd vil medføre avvisning.

## Alternative tilbud

Det er ikke adgang til å gi alternative tilbud.Tilbud på annen løsning enn de spesifiserte eller som på annen måte ikke er i overensstemmelse med konkurransegrunnlaget, vil anses som et tilbud med forbehold eller avvik, jf. pkt 5.1 ovenfor.

## Tilbud på deler av oppdraget

Det er ikke adgang til å gi tilbud på deler av oppdraget.

# Krav til tilbudet

## Elektronisk tilbudsavgivelse

Tilbudet skal i sin helhet leveres elektronisk via Mercellportalen; www.mercell.com. Det samme gjelder for endring av tilbudene.

**Tilbud levert på annen måte, vil bli avvist.**

Følgende filformater aksepteres. Filene skal være fri for virus og ikke kryptert:

* Tekstdokument: PDF/A, XML, TIFF eller Word
* Tabeller: Excel
* Bildefiler: JPEG eller TIFF
* Kart: TIFF
* Video: MPEG 2
* Lyd: MP3, PCM eller PCM-basert Wave

**Infiserte og krypterte filer, samt filer i et annet format enn ovenfor angitt, vil bli avvist i Statsbyggs datasystem, og tilbudet evaluert som om slike filer ikke var levert.**

## Vedståelsesfrist

Tilbudet er bindende i 3 måneder, regnet f.o.m. tilbudsfristens utløp.

## Tilbudets språk

Tilbudet og alle tilhørende dokumenter skal avgis på norsk.

## Hva skal leveres – hvilken filstruktur skal benyttes?

**1-1 Tilbudsbrev**, med angivelse av tilbudssum og eventuelle avvik/forbehold fra konkurransegrunnlaget. Tilbudsbrevet skal være undertegnet.

**2-1 Tilbudsskjema** i utfylt og signert stand (vedlegg)

**3-1 Statsbyggs egenerklæringsskjema vedrørende kvalifikasjonskrav og avvisningsgrunner, jf pkt 4.2- (vedlegg)**

4 Den etterspurte dokumentasjonen i tabellen for tildelingskriterier, jf pkt 4.4

**4-1 Oppdragsleder**

**5-1 Innholdsfortegnelse**

I tillegg til ovennevnte dokumenter, skal ESPD fylles inn i Mercellportalen.

For å lette arkivering og gjenfinning av dokumentasjon, bes tilbyderne om å følge ovennevnte nummerering ved disponering av sitt tilbud og navngi filene som vist ovenfor i fet skrift, med nummeret først, og uten bruk av undermapper.

**Tilbud som ikke inneholder alle opplysninger og dokumenter som er etterspurt, eller som ikke oppfyller kravene til utforming av tilbudet som Statsbygg har fastsatt, vil kunne bli avvist.**

## Innleveringssted og tilbudsfrist

Tilbudet skal leveres elektronisk via Mercellportalen; www.mercell.com.

Fristen for innlevering av tilbud er 17.04.2023, kl. 1000

**For sent innkomne tilbud vil bli avvist**.

(Merk at systemet heller ikke tillater å levere tilbud elektronisk via Mercellportalen etter tilbudsfristens utløp.)

## Om Mercellportalen

For å kunne levere tilbud via Mercellportalen, må man ha en bruker, og logge inn med denne.

Det anbefales at tilbudet leveres i god tid, minimum 1 time, før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

Tilbudet krever elektronisk signatur ved levering. Elektronisk signatur kan skaffes fra ulike leverandører, f. eks www.commfides.com, www.buypass.no eller www.bankid.no.

**NB! Vi gjør oppmerksom på at det kan ta noen dager å få levert elektronisk signatur, slik at denne prosessen bør settes i gang så snart som mulig.**

Statsbygg anbefaler at man tester ut signeringen med sertifikatet man har tilgjengelig snarest mulig (i god tid før tilbudsfristen). Testfunksjonaliteten ligger i påmeldings- /tilbudsinnleveringsstegene.

Ved spørsmål om funksjonalitet i verktøyet eller hvis du har problemer med å få inngitt tilbud, ta kontakt med Mercell Support på tlf: 21 01 88 60 eller på e-post: [support@mercell.com](mailto:support@mercell.com) i god tid før tilbudsfristens utløp.

# Oppdragsgivers underskrift

|  |  |  |  |  |
| --- | --- | --- | --- | --- |
| Sted: | Oslo | | Dato: | 14.03.2023 |
|  | | | | |
| For Statsbygg: | | Rune Solheim | | |
|  | | ass. direktør drift og vedlikehold | | |
|  | | | | |
| *Dette dokumentet er elektronisk godkjent.* | | | | |

# Vedlegg